VENDIM
Nr. 619, datë 22.10.2021

PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “RESTAURIMI DHE RIJETËSIMI I ‘BANESËS SË TOPTANASVE’ MUZEU ETNOGRAFIK I TIRANËS”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

[bookmark: _GoBack]1. Shpronësimin për interes publik të pronarëve të pasurive të paluajtshme, pronë private, që preken nga realizimi i projektit “Restaurimi dhe rijetësimi i ‘Banesës së Toptanasve’ Muzeu Etnografik i Tiranës”.
2. Shpronësimi bëhet në favor të Bashkisë Tiranë.
3. Pronarët e pasurive të paluajtshme, pronë private, që shpronësohen, të kompensohen, në vlerë të plotë, sipas masës përkatëse, që paraqitet në tabelën bashkëlidhur këtij vendimi, për pasuritë e llojit “truall” dhe “ndërtesë banimi”, me shumën e përgjithshme prej 252 314 551 (dyqind e pesëdhjetë e dy milionë e treqind e katërmbëdhjetë mijë e pesëqind e pesëdhjetë e një) lekësh.
4. Vlera e përgjithshme e shpronësimit, prej 252 314 551 (dyqind e pesëdhjetë e dy milionë e treqind e katërmbëdhjetë mijë e pesëqind e pesëdhjetë e një) lekësh, të përballohet nga buxheti i Bashkisë Tiranë.
5. Vlera për shpenzimet procedurale, në shumën 50 000 (pesëdhjetë mijë) lekë, të përballohet nga Bashkia Tiranë.
6. Shpronësimi i pronarëve të pasurive të paluajtshme, pronë private, fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit të jetë brenda 3 (tre) muajve nga data e hyrjes në fuqi të tij.
7. Pronarët e pasurive të paluajtshme, pronë private, të pasqyruar në tabelën, që i bashkëlidhet këtij vendimi, kompensohen, për efekt shpronësimi, pasi të kenë paraqitur dokumentacionin justifikues për likuidim, pranë Bashkisë Tiranë. 
8. Bashkia Tiranë kryen procedurat për likuidimin e pronarëve të shpronësuar, sipas përcaktimeve të bëra në këtë vendim.  
9. Afati i fillimit dhe i përfundimit të punimeve të jetë në përputhje me afatet e parashikuara nga Bashkia Tiranë.
10. Agjencia Shtetërore e Kadastrës, Drejtoria Vendore Tirana–Veri, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Tiranë, fillojnë procedurat për hedhjen e gjurmës së projektit mbi hartën kadastrale të regjistrimit, sipas planimetrisë së shpronësimit të miratuar, dhe bëjnë kalimin e pronësisë për pasuritë e shpronësuara në favor të Bashkisë Tiranë.
11. Agjencia Shtetërore e Kadastrës, Drejtoria Vendore Tirana-Veri, pezullon të gjitha transaksionet me pasuritë e shpronësuara deri në momentin kur do të realizohet procesi i hedhjes së gjurmës së projektit mbi hartën kadastrale të regjistrimit.
12. Ngarkohen Ministria e Infrastrukturës dhe Energjisë, Bashkia Tiranë, Agjencia Shtetërore e Kadastrës, Drejtoria Vendore Tirana-Veri dhe Agjencia Shtetërore për Shpronësimin për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTËR
Edi Rama 


LLOGARITJET PËR PASURITË QË PREKEN NGA PROJEKTI  
“RESTAURIMI DHE RIJETËSIMI I ‘BANESËS SË TOPTANASVE’ MUZEU ETNOGRAFIK I TIRANËS”

	Nr.
	EMËR  Atësi   MBIEMËR
	 Z. K.
	NR. pas.
	SIP. përgj. truall   (m²)
	SIP. prekur truall  (m²) 
	Çmimi për truall (lekë/m²) 
	  VLERA  truall i  prekur  (lekë) 
	 Sip. e  gjurmës së objektit   sipas kartelës    (m²)    
	 Sip. e përgj. Ndërtimi e objektit  sipas kartelës   (m²)   
	 Sip. prekur objekt  (m²)
	  ÇMIMI  për   objekt  banimi  (lekë/m²)
	VLERA sip. prekur objekt,  shërbimi, me situacion   (lekë)
	  VLERA   sip. prekur objekt  banimi  (lekë)
	VLERA   e  përgj. truall + objekt (lekë)
	KONFIRMIM ASHK TIRANË
	SHËNIME

	
	
	
	
	
	
	
	
	
	
	Sip. shërbimi (m²) 
	Sip.   banimi (m²) 
	
	
	
	
	
	

	1
	BP. Këllezi, Kosova, Zajmi, Hoxholli, Permeti, Podgorica, Kazazi, Pashollari, Pirgu, Llapaj, Cara, Skenderi, Stermasi, VI&VI sh.p.k.
	8150
	1/65
	1569
	1569
	66969
	105074361
	848.00
	848.00
	0.00
	848.00
	173632.30
	0.00
	147240190.4
	252314551
	Konfirmohet me shkresat nr. prot.2622/1, datë 27.4.2020 dhe 2482/5, datë 17.8.2021, të ASHK-së Drejtoria Vendore, Tirana Veri
	Në seksionin “D” të kartelës së pasurisë ka shënimin “Në bazë të kontratës së nr. 683/204, datë 30.3.2009, notere Alma Poshi, kjo pasuri është me qira për 10 vjet.

	VLERA TOTALE PARAPRAKE

	252314551
	 
	 

	
	
	
	
	
	
	
	
	
	
	
	
	
	
	
	
	
	

	SHËNIM.
	
	
	
	
	
	
	
	
	
	
	
	
	
	
	
	

	1. Pasuritë e prekura nga projekti, konfirmohen  me shkresën nr. prot. 2622/1, datë 27.4.2020, të ASHK-së, Drejtoria Vendore, Tirana Veri.
	
	

	2. Për truallin, çmimi i llogaritur është marrë nga VKM-ja nr. 89, datë 3.2.2016.
	

	3. Për objektet me funksion banimi, çmimi për llogaritje është marrë çmimi mesatar për objekt banimi vënë në dispozicionin tonë me shkresën nr. prot. 2482/5, datë 17.8.2021, të Agjencisë Shtetërore të Kadastrës, Drejtoria Vendore, Tirana Veri.



